**Tro- og loveerklæring**

Støtte, der tildeles under [PROJEKTNAVN], udgør de minimis-støtte i henhold til EU´s statsstøtteregler og tildeles som et tilskud.

Puljen administreres derfor i henhold til Europa-Kommissionens forordning nr. 1407/2013/EU af 18. december 2013 om anvendelse af artikel 107 og 108 i traktaten om Den Europæiske Unions funktionsmåde på de minimis-støtte (herefter *de minimis-forordningen*).

Erklæringen afgives af den/de der tegner virksomheden eller af fuldmagtshaver.

**Oplysninger om virksomheden:**

|  |
| --- |
| Navn: |
| Adresse: |
| CVR.nr.:  |

**Støtte tildelt i det indeværende og de foregående to regnskabsår:**

 Virksomheden[[1]](#footnote-1) har ikke i det indeværende og de foregående to regnskabsår fået tildelt de minimis støtte i henhold til de minimis-forordningen eller andre forordninger[[2]](#footnote-2).

 Virksomheden har i det indeværende og de foregående to regnskabsår fået tildelt følgende de minimis-støtte i henhold til de minimis-forordningen eller andre forordninger (se oversigt på side 2)

For rigtigheden af de afgivne oplysninger:

|  |
| --- |
| Tegningsberettigedes navn:  |

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Dato/underskrift

**Tidligere modtaget støtte**

|  |  |  |  |  |
| --- | --- | --- | --- | --- |
|  | Dato for tildeling af de minimis-støtte | Støttebeløn (ekskl. moms) | Ordningens navn | Ordningens administrator: |
| Tilsagn 1 |  |  |  |  |
| Tilsagn 2 |  |  |  |  |
| Tilsagn 3 |  |  |  |  |
| Tilsagn 4 |  |  |  |  |
| Tilsagn 5 |  |  |  |  |

Vejledning til tro- og loveerklæring

For tilskud, der ydes i medfør af de minimis-forordningen, er det bl.a. en betingelse, at den samlede de minimis-støtte til en enkelt virksomhed ikke overstiger 200.000 EUR i de seneste tre regnskabsår. Hvis virksomheden kontrolleres af en anden virksomhed eller omvendt, kan virksomhederne tilsammen modtage højst 200.000 EUR som de minimis-støtte.

**Støtteloft**

Det er en betingelse, at den samlede de minimis-støtte til en enkelt virksomhed ikke overstiger 200.000 EUR i indeværende samt de to foregående regnskabsår.

Hvis et tilskud betyder, at de minimis-støtteloftet på 200.000 EUR overskrides, kan Aarhus Kommune som udgangspunkt ikke give tilsagn om tilskud, også selvom en del af beløbet ville kunne rummes inden for loftet på 200.000 EUR.

Det er alene de minimis-støtte tildelt i indeværende samt de to foregående regnskabsår, der skal oplyses om i tro- og loveerklæringen. De minimis-støtte anses for tildelt på det tidspunkt, hvor modtageren har opnået ret til at modtage støtte, dvs. den dato, hvor der er truffet afgørelse om tilsagn om støtte, og ikke den dato, hvor støtten udbetales.

Erklæringen angår således allerede tildelt støtte og ikke den støtte, der ansøges om.

**Virksomhedsbegrebet i artikel 107 TEUF: Økonomisk aktivitet**

En forudsætning for, at artikel 107 finder anvendelse er, at den virksomhed, den aktivitet eller det projekt, som det påtænkes at støtte, omfatter økonomisk aktivitet.

I traktaten er der en række henvisninger til begrebet virksomhed, uden at dette er nærmere defineret.

EU-Domstolen har imidlertid fortolket og udviklet begrebet således, at det har fået et funktionelt indhold. Dette indebærer, at en enhed, uanset dens retlige status og finansieringsmåde, er omfattet af virksomhedsbegrebet, såfremt denne enhed udøver økonomisk aktivitet.

Det er uden betydning, at den pågældende enhed er en del af den offentlige forvaltning, eller er en non-profit virksomhed. Det afgørende er, at aktiviteten udøves i konkurrence med andre virksomheder – markedsdeltagere.

Hvorvidt der er tale om en virksomhed skal altid vurderes i forhold til den bestemte aktivitet. En enhed, der både udfører økonomiske og ikke-økonomiske aktiviteter (fx myndighedsudøvelse), betragtes kun som en virksomhed i forhold til den økonomiske aktivitet.

Det taler for økonomisk aktivitet, at virksomheden gennemfører aktiviteter, der består i, at en markedsdeltager udbyder varer eller tjenesteydelser mod vederlag (dvs. kommerciel udnyttelse). Vederlag udgør den modydelse, der normalt aftales mellem parterne, og hvor vederlaget genererer profit eller udbytte, eller som minimum dækker ydelsernes omkostninger.

1. Virksomhedsbegrebet forstås i overensstemmelse med art. 107 TEUF og EU-domstolens fortolkning heraf. [↑](#footnote-ref-1)
2. F.eks. Kommissionens forordning nr. 360/2012 af 25. april 2012 om anvendelse af artikel 107 og 108 i traktaten om Den Europæiske Unions funktionsmåde på de minimis-støtte ydet til virksomheder, der udfører tjenesteydelser af almindelig økonomisk interesse. [↑](#footnote-ref-2)